༄༅། །བཀའ་གཏེར་སྲུང་མ་སྤྱིའི་མཆོད་སྤྲིན་ཉུང་འདུས་
འདོད་དོན་ཀུན་འགྲུབ་ཅེས་བྱ་བ་བཞུགས་སོ། །
༄༅། །རྒྱལ་བ་ཀུན་དངོས་པདྨ་ཐོད་ཕྲེང་གི །བཀའ་གཉན་བསྟན་བསྲུང་དམ་ཅན་རྒྱ་
མཚོའི་ཚོགས། །དགྱེས་བྱེད་མཆོད་སྤྲིན་ཉུང་འདུས་འགོད་པ་ལ། །རྩ་གསུམ་ཞི་ཁྲོའི་ཚོགས་ཀྱིས་
གནང་བ་སྩོལ། །ཡིད་མཐུན་གནས་སུ་སྐུ་རྟེན་སྤྱན་གཟིགས་དང༌། །མཆོད་གཏོར་སྨན་རཀ་
ལ་སོགས་མཐུན་པའི་རྫས། །ལེགས་བཤམས་འབྲུ་གསུམ་སྔགས་ཀྱིས་བདུད་རྩིར་སྤེལ། །གདུང་
ཤུགས་དྲག་པོའི་ངང་ནས་འདི་ལྟར་གྱེར། །ཧཱུཾ་བྷྱོཿ༔ཡེ་ཤེས་མགོན་པོ་མ་ཧཱ་ཀ་ལ་ཡ། །མ་གཅིག་
དཔལ་ལྡན་ལྷ་མོ་རེ་མ་ཏེ། །ཨེ་ཀ་ཛ་ཏི་སྔགས་སྲུང་རལ་གཅིག་མ། །གཟའ་བདུད་ཆེན་པོ་
ཁྱབ་འཇུག་རཱ་ཧུ་ལ། །དམ་ཅན་སྐྱེས་མཆོག་འབར་བ་རྡོ་རྗེ་ལེགས། །ཚངས་པའི་རྒྱལ་བོ་གིང་
ཆེན་བེ་ཧ་རཱ། །སྲོག་བདག་ལས་ཀྱི་མ་མོ་ཁྲག་རལ་མ། །སྲིད་གསུམ་དབང་བསྒྱུར་ལྷ་མོ་དམར་
མོ་ཆེ། །།དཔལ་མགོན་ནག་པོ་བྱ་རོག་གདོང་བ་ཅན། །བསྟན་སྲུང་རྒྱལ་བ་ཐོད་དཀར་གཉན་
གྱི་གཙོ། །ལྷ་བཙན་ཆེན་པོ་ཇོ་བོ་རྡོ་རྗེ་འབར། །གྲིབ་བཙན་མི་ཟན་དམར་པོ་དགྲ་འཇོམས་
རྩལ། །གཏེར་སྲུང་ཡང་མ་ཆེན་མོ་སྐྱི་མདངས་མ། །བདུད་བཙན་ཀླུ་གསུམ་ཀླུ་སྨན་རྒྱལ་མོ་
སོགས། །གཙོ་འཁོར་སྤྲུལ་བ་ཡང་སྤྲུལ་ཕོ་ཉར་བཅས། །བཀའ་གཏེར་སྔགས་ཀྱི་སྲུང་མ་མ་ལུས་
དང་། །ཁྱད་པར་སློབ་དཔོན་རྒྱུད་ལ་ཉེར་འགོ་ཞིང་། །བརྩེ་བའི་བུ་ལྟར་གཡེལ་མེད་གྲོགས་
མཛད་པའི། །ནོར་བདག་ཆེན་པོ་དམ་ཅན་སྐྱེས་བུ་ཆེ། །དགྱེས་སྡེ་ཡུམ་འཁོར་ནོར་ལྷ་རྒྱ་མཚོའི་
ཚོགས། །ཐོགས་མེད་ཡུད་ཀྱིས་གནས་འདིར་གཤེགས་སུ་གསོལ། །འདིར་བྱོན་དགྱེས་པའི་རང་
རང་གདན་ལ་བཞུགས། །ཕྱི་ནང་མཆོད་གཏོར་སྨན་རཀ་བསང་གསུར་སོགས། །འབྲུ་སྨན་
ཕྱེ་མཪ་ཞལ་ཟས་ཇ་ཆང་སྐྱེམས། །རིན་ཆེན་དཀར་མངར་ལ་སོགས་མཐུན་པའི་རྫས། །ཟག་
མེད་ཡེ་ཤེས་བདུད་རྩིར་བྱིན་བརླབས་ནས། །འབུལ་ལོ་དགྱེས་བཞིན་བཞེས་ནས་བདག་ཅག་
གི །དམ་ཚིག་ཉམས་ཆགས་འགལ་འཁྲུལ་མཐོལ་ལོ་བཤགས། །སྔོན་ཚེ་ཞལ་བཞེས་དམ་བཅས་
407

གྲུབ་དབང་པདྨ་རང་གྲོལ་གྱི་གསུང་རྩོམ་ཕྱོགས་བསྒྲིགས།
ཅི་བཞིན་དུ། །འཕྲིན་ལས་རབ་འབྱམས་མཐའ་དག་རེ་སྐོང་སྒྲུབས། །བླ་མ་བསྟན་དང་དཀོན་
མཆོག་དབུ་འཕང་བསྟོད། །དགེ་འདུན་སྡེ་དང་ཆོས་ཀྱི་རྒྱལ་སྲིད་སྐྱོངས། །འཇིག་རྟེན་རྒུད་སེལ་
སེམས་ཅན་ཕན་བདེ་སྤེལ། །ནད་མུག་མཚོན་འཁྲུག་འཐབ་རྩོད་ཀུན་ཞི་ནས། །ལོ་ལེགས་འབྲུ་
འཕེལ་དགེ་མཚན་རབ་རྒྱས་ཤིང༌། །རྫོགས་ལྡན་འབྱོར་བས་འགྲོ་ཀུན་འཚོ་བར་མཛོད། །ཁྱད་
པར་བསྟན་མཇུག་གཏེར་གྱིས་སྐྱོང་དུས་འདིར།
།གསང་ཆེན་བསྟན་པ་ཕྱོགས་བརྒྱར་རྒྱས་པ་
དང༌། །དེ་འཛིན་སྐྱེས་བུའི་སྐུ་ཚེ་ཆོས་སྲིད་བརྟན། །རྣམ་དཀར་མཛད་འཕྲིན་ཟླ་བཞིན་རྒྱས་
པར་མཛོད། །གོས་དཀར་ལྕང་ལོའི་ཕྲེང་འཛིན་རིག་འཛིན་སྡེ། །དབྱར་མཚོ་ལྟར་རྒྱས་སྔགས་ཀྱི་
ཆོས་གྲྭ་འདི། །དར་ཞིང་རྒྱས་ལ་ཡུན་དུ་གནས་པ་དང་། །བསྟན་འགྲོ་བདེ་ཞིང་སྐྱིད་པའི་འཕྲིན་
ལས་མཛོད། །རྣལ་འབྱོར་བདག་ཅག་མི་ནོར་ཞིང་ཁང་སོགས། །མཐུ་ལྡན་སྲུང་མའི་ཚོགས་ལ་
གཉེར་དུ་གཏད། །དགྲ་ཇག་ཆོམ་རྐུན་འདྲེ་གདོན་གནོད་འཚེ་སྲུངས། །ཆར་ཆུ་ཐོག་སེར་སྟག་
སྤྱང་གདུག་པ་སྐྱོབས། །མི་ཁ་སྨྲ་ངན་དམ་སྲི་བྱད་ལྟས་བཟློག །ནད་ཡམས་གོད་ཁ་འགོང་འདྲེ་
མ་གཏང་ཞིག །སྡང་བའི་དགྲ་ཐུལ་གནོད་པའི་བགེགས་དཔུང་ཆོམ། །ཉིན་མཚན་དུས་རྣམས་
ཀུན་ཏུ་སྲུང་སྐྱོབ་མཛོད། །ཕྱི་ནང་གསང་བའི་འགལ་རྐྱེན་ཀུན་ཞི་ཞིང་། །མཐུན་རྐྱེན་སྨོན་པའི་
ལེགས་ཚོགས་ཐམས་ཅད་སྤེལ། །བདག་ལ་མཁོ་བའི་རྒྱན་གོས་ཡོ་བྱད་སོགས། །མཐུན་པའི་
འཁོར་གྲོགས་ཟས་ནོར་དབང་བསྡུས་མཛོད། །ཚེ་བསོད་དཔལ་འབྱོར་སྙན་གྲགས་གདུལ་བྱ་
སྤེལ། །དབང་ཐང་རླུང་རྟ་སྲིད་དཔལ་རིགས་རྒྱུད་སྩོལ། །གཞི་ལ་བཀྲ་ཤིས་ལོངས་སྤྱོད་ཕུན་
ཚོགས་ལྡན། །བྱེས་སུ་ལམ་འཕྲང་ཆུ་ལས་བསྒྲལ་དོན་མཛོད། །ཞི་རྒྱས་དབང་དྲག་མཆོག་ཐུན་
དངོས་གྲུབ་རྣམས། །མ་ལུས་མྱུར་དུ་སྩོལ་བའི་འཕྲིན་ལས་མཛོད། །དེང་ནས་བླ་མེད་བྱང་ཆུབ་
མ་ཐོབ་པར། །ཚེ་རབས་ཀུན་ཏུ་མགོན་སྐྱོབས་གྲོགས་མཛོད་ཅིག །མདོར་ན་བཀའ་གཏེར་སྲུང་
མ་མཆོད་པའི་མཐུས། །མི་འབྲལ་ལུས་དང་གྲིབ་མ་ཇི་བཞིན་དུ། །རྟག་ཏུ་གཡེལ་མེད་འདོད་
པའི་དོན་རྣམས་ཀུན། །ཐོགས་མེད་འགྲུབ་པའི་དགའ་སྟོན་རྒྱས་པར་མཛོད། །ཅེས་བཀའ་གཏེར་
སྲུང་མ་སྤྱིའི་མཆོད་འཕྲིན་ཉུང་འདུས་འདོད་དོན་ཀུན་འགྲུབ་ཅེས་བྱ་འདི་ནི་རེབ་ཀོང་གསེར་
ལྗོངས་སྟོད་སྨད་ཀྱི་སྔགས་འཆང་མང་པོས་ཡང་ཡང་བསྐུལ་ངོར་གསང་ཆེན་སྔགས་ཀྱི་རྒྱུད་
འཛིན་པདྨའི་མིང་ཅན་གྱིས་བྲིས། སརྦ་མངྒ་ལཾ། །
408